मुसलपुर, 8 मार्च 2021: फैबाय थानाय बिधान सभा बिसायखथिनि थाखाय फारफ्रोमबो बिथिंआव सांग्रांथियै लाखिनो थाखाय नोजोर लाखिनाय दं बाक्सा जिल्ला बेंगिरि खुंथाइआ । बिसायख’थिआव भट होनायनि थाखाय रायजोफोरनि गेजेराव सांग्रांथि होनायनि थांखिजों बर’ सावथुन मुलुकनि मानिजाथाव फावखुंग्रि हेलिना दैमारिखौ ब्रेन एम्बासादर हिसाबै बाक्सा जिल्ला खुंथाइआ थिसननाइ जायो । बेजों लोगोसेनो भट होगिरि रायजोफोरखौ सांग्रांथि लाखिनो थाखाय मोनसे मिउजिक भिदिव दिहुनबाय दं होननानै फोरमायथिदों ब्रेन एम्बासादर हेलेना दैमारि बिथांआ । बर’ आरो असमिया रावजों दिहुनजानो गोनां बे सांग्रांथि भिदिवखौ खौरां बिजोंनि जोहै फोसावनो थाखाय खावलायदों बेनि अनगायैबो भट’ होगिरि रायजो राजाफोरखौ उदांयै भट होनानै गावनि मोनथाइखौ लानो थाखाय खावलायदों । ब्रेन एम्बासादर हेलेना दैमारि बिथांजों लोगोसेनो बाक्सा जिल्लानि उफ्रा बेंगिरि सनजिब सर्मा, आरो बाक्सा जिल्ला बेंखनारि मावख’नि फोनांजाब मावख’गिरि मनुज दलेआबो रायजोफोरखौ भट होनो थाखाय आवगायबोनो खावलायदों । भट होगोरि रायजोफोरखौ भट होनो थाखाय माबोरै लाबोनो हागोन बेनि थाखाय खौरांगिरिफोरनिफ्राय बोसोन बिनाय जादों । बे समाव गोबां सरखारि नंङै फसंथानफोरजों लोगोसे बि एल अ आरो आंगनवाडी मावथिफोरजों लोगोसेनो सावरायनाय जाबाय होननाबो बुंथियो । बे खेबनि बिसायख’थिआव बाक्सा जिल्लानि गेजेराव थानाय मोनथाम बिधान सभाआव भट होनायनि बिबांआ बांसिन जागोन होननाबो आसा खालामदों सानै जिल्ला बेंगिरि बिथांमोनहा ।